nahid-hub/BLUGE-bengali-wikipedia-section-title-prediction huggingface dataset:
সাতকানিয়া উপজেলার উত্তর-পূর্বাংশ জুড়ে পুরানগড় ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের দক্ষিণে বাজালিয়া ইউনিয়ন; পশ্চিমে সাঙ্গু নদী, দোহাজারী পৌরসভা ও চন্দনাইশ উপজেলার ধোপাছড়ি ইউনিয়ন; উত্তরে সাঙ্গু নদী ও চন্দনাইশ উপজেলার ধোপাছড়ি ইউনিয়ন এবং পূর্বে বান্দরবান জেলার বান্দরবান পৌরসভা ও বান্দরবান সদর উপজেলার সুয়ালক ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. যোগাযোগ ব্যবস্থা
titleC. নামকরণ
titleD. অবস্থান ও সীমানা
উত্তর: titleD
নব্য রাজত্বকালীন সময়ে গিজা সক্রিয় স্থান হিসেবে পরিচিত ছিলো। ১৮তম রাজবংশের শুরুর দিকে সম্ভবত রাজা ১ম থুতমোসের সময়ে স্ফিংক্সের কাছে ইট দিয়ে একটি চ্যাপেল নির্মাণ করা হয়। ২য় আমেনহোতেপ স্ফিংক্সের কাছাকাছি হাউরন-হারেমাখেতের উদ্দেশ্যে একটি মন্দির নির্মাণ করেন। ফারাও ৪র্থ থুতমোসে পিরামিড পরিদর্শন করেন কারণ তিনি স্বপ্ন দেখেন স্ফিংক্সের বালু পরিষ্কার করলে তিনি রাজা হতে পারবেন। এই ঘটনা স্বপ্ন পুরাণে লিপিবদ্ধ করা হয়। তার রাজত্বের প্রথম।বছরে ৪র্থ থুতমোসে স্ত্রী রানী নেফারতারিকে সংগে নিয়ে গিজা আসেন। ফেরাউন তুতেনখামেন একটি কাঠামো নির্মাণ করেন যা রাজার বিশ্রামঘর নামে পরিচিত। ১ম সেটি এটা হাউরন-হারেমাখেতের মন্দিরের সংগে যুক্ত করেন এবং দ্বিতীয় রামিসেস স্ফিংক্সের কাছে চ্যাপেল নির্মাণ করেন এবং তুতেনখামেনের বিশ্রামঘর করায়ত্ত করেন।

সঠিক অনুচ্ছেদ শিরোনাম কোনটি?
titleA. কেন্দ্রীয় ক্ষেত্র
titleB. নতুন রাজত্ব
titleC. পশ্চিম মাঠ
titleD. খাফ্রে'র পিরামিড কমপ্লেক্স
উত্তর: titleB
বিশ্বের মাত্র ৭টি দেশের কাছে এই ধরনের ক্ষেপণাস্ত্র রয়েছে। রাশিয়া , ভারত , যুক্তরাষ্ট্র , চীন , ফ্রান্স , ইস্রায়েল এবং উত্তর কোরিয়া । অগ্নি-৫ এই শ্রেণীর একটি ক্ষেপণাস্ত্র।

ডুবোজাহাজ থেকে উৎক্ষেপণের ক্ষমতা সম্পন্ন আন্তর্মহাদেশীয় ক্ষেপণাস্রো রয়েছে রাশিয়া , যুক্তরাষ্ট্র , চীন , ফ্রান্স এবং যুক্তরাজ্যে । অধুনা ভারত এই প্রকার ক্ষেপণাস্রো তৈরিতে সক্ষম হয়েছে।

সঠিক অনুচ্ছেদ শিরোনাম কোনটি?
titleA. ক্ষেপণাস্ত্র-এর ধরণ
titleB. আন্তর্মহাদেশীয়(৫,৫০০ কিমির অধিক)
titleC. মধ্যম পাল্লার (১,০০০ থেকে ৩,৫০০ কিমির অধিক)
titleD. স্বল্প পাল্লার (৩০০ থেকে ১,০০০ কিমির অধিক)
উত্তর: titleB
কৌর হিন্দি "শহীদ " (২০১৩) চলচ্চিত্রে অভিনয়ের মাধ্যমে চলচ্চিত্র অভিনেত্রী হিসাবে তাঁর অভিনয়ের সূচনা করেছিলেন। তাঁর অভিনয় সমালোচকদের দ্বারা প্রশংসিত হয়েছিল। এই ছবির জন্য তাঁর সঙ্গে যোগাযোগ করেছিলেন, ছবির চরিত্র অনুযায়ী অভিনেতা সন্ধানে দায়িত্বপ্রাপ্ত পরিচালক, মুকেশ ছাবরা (কাস্টিং ডিরেক্টর)। তিনি কৌরের একটি মঞ্চাভিনয় দেখে তাঁর খোঁজ পেয়েছিলেন। এই চলচ্চিত্রের পর, পরবর্তীকালে, আমির খানের দুটি ছবিতে অভিনয় করার জন্য যোগাযোগ করা হয়েছিল, যার একটি ছিল " পিকে " (২০১৪) এবং অপরটি " দঙ্গল " (২০১৬)। কিন্তু তিনি এই সুযোগগুলি প্রত্যাখ্যান করেছিলেন, কারণ হিসেবে তিনি বলেছিলেন জাঁকজমকপূর্ন ভূমিকায় অভিনয় করতে তাঁর অনীহা ছিল। ২০১৪ সালে, তিনি রাজীব ভাটিয়া পরিচালিত হরিয়ানভি চলচ্চিত্র " পাগড়ি: দ্য অনার " এ কাজ করেছিলেন, স্কুল অফ ড্রামা তে পড়ার সময় থেকেই তিনি রাজীবকে চিনতেন। তাঁর স্বামী ব্রিজেশ শর্মাও নায়িকার বাবা হিসাবে ছবিতে একটি চরিত্রে অভিনয় করেছিলেন। ছবিতে অভিনয়ের জন্য, তিনি সেরা সহ অভিনেত্রীর জাতীয় চলচ্চিত্র পুরস্কার পেয়েছিলেন এবং পরবর্তীকালে পাঞ্জাব বিশ্ববিদ্যালয় তাঁর কাজের জন্য তাঁকে স্বীকৃতি দিয়েছিল। এরপরে তাঁকে সুধা কোঙ্গারা প্রসাদের এর দ্বিভাষিক ছবি, "সালা খাড়ুস]" তে চেন্নাইয়ের বস্তিতে থাকা একজন মারোয়াড়ি মহিলা হিসাবে দেখা গিয়েছিল। তামিল সংস্করণে অভিনয় করার জন্য, তিনি তাঁর সংলাপগুলি ইংরেজী ভাষায় উচ্চারণ অনুযায়ী লেখার পরে মুখস্থ করেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্ম জীবন
titleC. প্রাথমিক জীবন
titleD. সম্মাননা
উত্তর: titleB
বাংলাদেশে পতিতাবৃত্তি আইনগত বৈধ। তবে বাংলাদেশের সংবিধান বলছে যে, "রাষ্ট্র জুয়া ও পতিতাবৃত্তি প্রতিরোধ করবে।" দেশের বিভিন্ন অঞ্চলের শিশু পতিতাবৃত্তি, জোরপূর্বক পতিতাবৃত্তি, অবৈধ পতিতালয় ইত্যাদির বিরুদ্ধে আইন বলবৎ আছে।

বিভিন্ন আইন কখনও কখনও পতিতাবৃত্তির বিরুদ্ধে ব্যবহার করা হয়। ২০০০ সালে বাংলাদেশের উচ্চ আদালত রায় দেয় যে, দেশে ১০০ জন পতিতা গ্রেফতার অভিযান ছিল বেআইনি, এবং পতিতাবৃত্তি একটি বৈধ পেশা। তবে প্রায়ই পুলিশ বাহিনী বিভিন্ন জায়গায় বিশেষ করে হোটেলে বেআইনি পতিতাবৃত্তির বিরুদ্ধে অভিযান পরিচালনা করে এবং পতিতা ‍ও তাদের গ্রাহকদের উভয়কে গ্রেপ্তার করে আদালতে চালান দেয়।

সঠিক অনুচ্ছেদ শিরোনাম কোনটি?
titleA. ব্যাপ্তি
titleB. যৌন রোগ সংক্রমণ
titleC. পাচার
titleD. নীতি ও আইন
উত্তর: titleD
ইসলামের নবী মুহাম্মাদ (স:) এর প্রাকজীবনে বুশরার গুরুত্বপূর্ণ ভুমিকা আছে। খ্রিষ্টান পাদ্রি বাহিরার বর্ণনায় বুশরার উল্লেখ আছে। ৬৩৪ সালে বুশরা যুদ্ধে খালিদ বিন ওয়ালিদের নেতৃত্বে খেলাফায়ে রাশিদুনের সৈন্যবাহিনী বাইজান্টাইনদের হারিয়ে বুশরা দখল করেন। ইসলামী শাসনামলে বুশরা দামেস্কের সর্ব দক্ষিণের ফাঁড়ি হিসেবে পরিগণিত হতো। ইসলামী শাসনামলের প্রথমদিকে বুশরা নগরীর স্থাপত্য শৈলীতে কোনরূপ পরিবর্তন আনা হয়নি। যখন বুশরার অধিকাংশ নাগরিক ধীরে ধীরে ইসলাম ধর্ম গ্রহণ করতে শুরু করে তখন রোমান যুগের পবিত্র স্থানসমূহ মুসলিম গণ ধর্মাচারের জন্য ব্যবহার করতে শুরু করে। ৯ম শতকের ইয়াকুবি লিখেছেন। বুশরা হাউরান প্রদেশের রাজধানী ছিলো।

সঠিক অনুচ্ছেদ শিরোনাম কোনটি?
titleA. ইসলামী যুগের
titleB. প্রধান দর্শনীয় স্থান ও স্থাপনা
titleC. রোমান এবং বাইজেন্টাইন যুগ
titleD. ইতিহাস
উত্তর: titleA
১৯৬০ সালে ফেরদৌসী রহমান ইউনেস্কো ফেলোশীপ পেয়ে লন্ডনের ট্রিনিটি কলেজ অব মিউজিক থেকে ৬ মাসের সঙ্গীতের ওপর স্টাফ নোটেশন কোর্স সম্পন্ন করেন। ৩টি লং প্লেসহ প্রায় ৫০০টি ডিস্ক রেকর্ড এবং দেড় ডজনের বেশি গানের ক্যাসেট বের হয়েছে তার। তার মাত্র ১টি সিডি বের হয়েছে ‘এসো আমার দরদী’। এ পর্যন্ত প্রায় ৫ হাজার গানের রেকর্ড হয়েছে তার। তিনি বাংলাদেশের প্রথম মহিলা সংগীত পরিচালক। ১৯৬০ সালে রবীন ঘোষের সাথে ‘রাজধানীর বুকে’ নামক চলচ্চিত্রে সংগীত পরিচালনা করেন। এছাড়াও তিনি বাংলাদেশ টেলিভিশনে এসো গান শিখি অনুষ্ঠান পরিচালনা করতেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. সন্মাননা
titleC. ব্যক্তিগত জীবন
titleD. চলচ্চিত্রে
উত্তর: titleD
রণজিৎ কুমার লালন সম্পর্কে "সেনবাউল রাজা"রাম, নামে একটি উপন্যাস রচনা করেন। পরেশ ভট্টাচার্য রচনা করেন "বাউল রাজার প্রেম" নামে একটি উপন্যাস। ভারতের বিখ্যাত কথা সাহিত্যিক সুনীল গঙ্গোপাধ্যায় লালনের জীবনী নিয়ে রচনা করেন "মনের মানুষ" উপন্যাস। এই উপন্যাসে কোন নির্ভরযোগ্য সূত্র ব্যতিরেকেই লালনকে হিন্দু কায়স্থ হিসাবে চিহ্নিত করা হয়েছ, নাম দেয়া হয়েছে লালন চন্দ্র কর। রবীন্দ্রনাথ ঠাকুরের বিখ্যাত উপন্যাস ‘গোরা’ শুরু হয়েছে লালনের গান "‘‘খাঁচার ভিতর অচিন পাখি কেমনে আসে যায়’’" দিয়ে।

সঠিক অনুচ্ছেদ শিরোনাম কোনটি?
titleA. উপন্যাস
titleB. গানের সংগ্রহ
titleC. বাউল দর্শন
titleD. ঠাকুর পরিবারের সাথে সম্পর্ক:
উত্তর: titleA
" কিছু ইতিহাসবিদ ধারণা প্রস্তাব করেছেন যে, যুক্তরাষ্ট্র সম্প্রতি ষড়যন্ত্র তত্ত্বগুলোর জন্য প্রজনন স্থল হিসেবে কাজ করছে। এর পেছনে কারণ হল ১৯৬০ সাল থেকে ঘটে যাওয়া বেশ কিছু গুরুত্ববাহী উচ্চপর্যায়ের ষড়যন্ত্র।" এমন প্রকৃত কিছু ষড়যন্ত্র অন্যান্য ভিত্তিহীন ষড়যন্ত্র তত্ত্বের পেছনে জ্বালানি হিসেবে কাজ করে।

সঠিক অনুচ্ছেদ শিরোনাম কোনটি?
titleA. ওয়াকার এর পাঁচ ভাগ
titleB. ফৌজদারি ষড়যন্ত্রের সাথে বৈপরিত্য
titleC. যুক্তরাষ্ট্র
titleD. মনস্তাত্ত্বিক মূল
উত্তর: titleC
১৯৩৫ খ্রিষ্টাব্দে গোলটেবিল বৈঠকের ব্যর্থতার পরে ব্রিটিশ সংসদ ভারত সরকার আইন ১৯৩৫ অনুমোদন করে, যা ব্রিটিশ ভারতে সমস্ত প্রদেশে স্বাধীন আইন পরিষদ স্থাপন অনুমোদন করে, একটি কেন্দ্রীয় সরকার গঠন করে যার মধ্যে ব্রিটিশ প্রদেশ এবং দেশীয় রাজ্যগুলি থাকবে এবং মুসলমান সংখ্যালঘুদের নিরাপত্তা দেওয়া হবে। স্বাধীন ভারতের ভবিষ্যত সংবিধান এই আইন থেকে অনেকটাই ধার নিয়েছিল। এই আইনটির মাধ্যমে একটি দুই কক্ষ বিশিষ্ট জাতীয় সংসদ এবং একটি কার্যনির্বাহী শাখা গঠন করা হয় যা ব্রিটিশ সরকারের আওতায় থাকবে। যদিও জাতীয় সঙ্ঘ কখনই তৈরি হয়নি, প্রাদেশিক পরিষদগুলির জন্য দেশব্যাপী নির্বাচন অনুষ্ঠিত হয় ১৯৩৭ সালে। প্রাথমিকভাব দ্বিধায় থাকা সত্ত্বেও, কংগ্রেস নির্বাচনে অংশগ্রহণ করে এবং ব্রিটিশ ভারতের এগারোটি প্রদেশের সাতটি প্রদেশে জয়লাভ করে। এবং এই প্রদেশগুলিতে যথেষ্ট শক্তির সাথে কংগ্রেস সরকার গঠন করে। গ্রেট ব্রিটেনে, এই জয়গুলি পরবর্তীকালে ভারতের স্বাধীনতার ধারণাটির পক্ষে জোয়ার আনে।

সঠিক অনুচ্ছেদ শিরোনাম কোনটি?
titleA. স্বায়ত্তশাসনের আরম্ভ
titleB. সাম্প্রদায়িক পুরস্কার: ১৯৩২
titleC. ভারত সরকার আইন (১৯৩৫)
titleD. ক্ষমতা হস্তান্তর
উত্তর: titleC
কিশোর পাশা তিন গোয়েন্দা সিরিজের প্রধান চরিত্র, গোয়েন্দা প্রধান। বাংলাদেশী বংশোদ্ভূত। বাবা জাহেদ পাশা। মাত্র ৭ বছর বয়সে এক ঝড়ের রাতে গাড়ি দুর্ঘটনায় তার মা-বাবা দুজনেই মারা যান। চাচা রাশেদ পাশা (মূল চরিত্র- টিটাস জোন্স) ও চাচী মেরিয়ান পাশার (কিশোরদের 'মেরি চাচি', মূল চরিত্র- মাথিল্ডা জোন্স ) কাছেই সে মানুষ (মূল সিরিজে জুপিটারের বাবা মা দুজনেই পেশায় যুগল নৃত্য শিল্পী ছিলেন এবং জুপের ৪ বৎসর বয়সে দুজনে একসাথে গাড়ি দুর্ঘটনায় মারা যান)। চাচা রাশেদ পাশার একটি স্যালভিজ ইয়ার্ড আছে, নাম "পাশা স্যালভিজ ইয়ার্ড"। রাশেদ পাশা বিশাল পাকানো গোঁফের অধিকারী। এদিকে কিশোর পাশার কোঁকড়া চুল, গভীর কালো দুচোখে বুদ্ধির ঝিলিক! ক্ষুদ্র জিনিসও তার চোখ এড়ায় না। যে জিনিস একবার দেখে সেটা মনে থাকে দীর্ঘদিন। কিশোর পাশা একজন চমৎকার অভিনেতাও বটে। ছোটবেলায় একটি কমেডি সিরিজে একটা হাসির চরিত্র করেছিলো বলে এখনও সে বেশ লজ্জাবোধ করে (মূল সিরিজে এই অনুষ্ঠানের নাম ‘বেবি ফ্যাটসো’ বা বাংলা সিরিজের ‘পাগল সঙ্ঘ’ বই অনুযায়ী অনুষ্ঠানটির নাম ‘পাগল সঙ্ঘ’ যাতে কিশোরের চরিত্রটি ছিল ‘মোটুরাম’। উল্লেখ্য যে, কিশোর চরিত্রটিকে দেখান হয়েছে সে ছোটবেলায় মোটাসোটা ছিল কিন্তু বর্তমানে আর মোটা নেই। অপরদিকে, মূল সিরিজে জুপিটার সবসময়ই মোটাসোটা, একটু ভারি স্বাস্থ্যের অধিকারী)। ইলেকট্রোনিক্সের কাজে সে বেশ পটু, তাই তাকে "ইলেক্ট্রোনিক্সের যাদুকর"ও বলা হয়। তার মুদ্রাদোষ হলো: গভীর চিন্তামগ্ন অবস্থায় সে ক্রমাগত নিচের ঠোঁটে চিমটি কাটতে থাকে। তাছাড়াও সময় নাহলে কখনোই কাউকে কোনো কিছু বলতে চায় না! কোনো বইতে তার 'বাঘা' এবং 'টিটু' নামে দুটি কুকুরের নামও পাওয়া যায়। সে সাধারণত মেয়েদের ব্যাপারে আগ্রহী নয়, তবে পুরো সিরিজে এটা নানাভাবে মেনশন করা হয়েছে যে একমাত্র জিনার সাথেই সে স্বাচ্ছন্দ্যবোধ করে। ""থ্রি ইনভেস্টিগেটরস""-এ কিশোর পাশার প্রতিসঙ্গী চরিত্র হলো জুপিটার জোনস (মূল চরিত্র- ডাক নাম জুপ, মূল ইংরেজি সিরিজের প্রচ্ছদ অনুযায়ি জুপ ১৩-১৪ বছর বয়েসি কাল চুলের শেতাঙ্গ আমেরিকান কিশোর। ) ।

সঠিক অনুচ্ছেদ শিরোনাম কোনটি?
titleA. কিশোর পাশা
titleB. অন্যান্য চরিত্রসমূহ
titleC. তিন গোয়েন্দায় রূপান্তরিত অন্যান্য সিরিজ
titleD. ওমর শরীফ
উত্তর: titleA
৫০ ও ৬০-এর দশকে এ দেশে আহলেহাদীছ আন্দোলনের নেতা আল্লামা আব্দুল্লাহেল কাফী আল-কোরায়শী সামাজিক ও সাংগঠনিক আন্দোলন শুরু করেছিলেন, সে আন্দোলনকে আরো সুপ্রতিজ্ঞ ও সুসংহত করে তুলেছেন মুহাম্মাদ আসাদুল্লাহ আল-গালিব। গোষ্ঠীগত গণ্ডির ঊর্ধ্বে উঠে তিনি আহলেহাদীছকে একটি ব্যাপকভিত্তিক ধর্মীয় ও সামাজিক আন্দোলনে রূপদানের প্রচেষ্টা চালিয়েছেন বলা হয়।
তার মতে, মানবরচিত যাবতীয় মতবাদ পরিত্যাগ করে একমাত্র অহির বিধানের প্রতি নি:শর্ত আত্মসমর্পণের মধ্যেই মানুষের ইহকালীন মঙ্গল ও পরকালীন মুক্তি নিহিত। যা তিনি শ্লোগান আকারে তার বিভিন্ন গ্রন্থে উল্লেখ করেছেন, "সকল বিধান বাতিল কর, অহির বিধান কায়েম কর"।
তিনি বিজাতীয় মতবাদ ও মাযহাব অপছন্দ করেন এবং সমাজ থেকে এগুলো বাদ দিতে চান। তিনি মনে করেন, রাষ্ট্র ও সমাজে ইসলাম প্রতিষ্ঠার জন্য প্রচলিত গণতন্ত্র এবং জঙ্গীবাদ পরিত্যাজ্য; বরং মানুষের আক্বীদা-আমলের সংস্কারের মাধ্যমে সমাজের সার্বিক সংস্কার সাধনকে তার লক্ষ্য হিসেবে উল্লেখ করেন। এ লক্ষ্য বাস্তবায়নে "ইমারত ও বায়‌আত" ভিত্তিক সংঘবদ্ধ আন্দোলনকে তিনি বর্তমান যুগের প্রেক্ষাপটে আবশ্যক মনে করেন।

সঠিক অনুচ্ছেদ শিরোনাম কোনটি?
titleA. সমাজ সংস্কার
titleB. পারিবারিক পরিচিতি
titleC. কারাবরণ
titleD. পেশাজীবন
উত্তর: titleA
বিশ্বজিৎ যদিও চট্টগ্রামে বেড়ে উঠেছেন, কর্মজীবনের জন্য তিনি বিভিন্ন সময় ঢাকা আসা যাওয়া করতেন। গানের প্রতি তার আলাদা টান ছিল। ‘তোরে পুতুলের মত করে সাজিয়ে’—এই গানটি দিয়ে সঙ্গীত ভুবনে আলোড়ন ফেলে দেন। তখন থেকেই তিনি বিখ্যাত হয়ে উঠেন। সঙ্গীত জীবনে তিনি অনেক জনপ্রিয় গান গেয়েছেন। বাংলাদেশের নামকরা প্রায় সব সঙ্গীত পরিচালকের সাথে তিনি কাজ করেছেন। তার উল্লেখযোগ্য গানের মধ্যে রয়েছে—‘তুমি রোজ বিকেলে আমার বাগানে ফুল নিতে আসতে’, ‘ভিটা নাই রে’, ‘আমি সাম্পানে বাঁধিব ঘর’, ‘মানুষ বুড়ো হয় মন বুড়ো হয় না’, ‘মাতাল হাওয়া কেন বুকের মাঝে মিশে’, ’সেই কথা সেই স্মৃতি ছিলাম খেলার সাথি’ প্রভৃতি।

সঠিক অনুচ্ছেদ শিরোনাম কোনটি?
titleA. সম্মাননা
titleB. পারিবারিক জীবন
titleC. কর্মজীবন ও সঙ্গীত জীবন
titleD. শৈশব
উত্তর: titleC
১২২৮ সালে চুকাফা ব্রহ্মপুত্র উপত্যকায় প্রবেশ করে আহোম রাজ্য প্রতিষ্ঠা করেন। আহোম রাজ্য প্রতিষ্ঠার জন্য কোন প্রতিষ্ঠিত রাজার সহিত যুদ্ধ করার প্রয়োজন হয়নি। দক্ষিণ পাড়ের কম জনবসতিপূর্ণ এলাকা দখল করে তিনি নিজের সাম্রাজ্য প্রতিষ্ঠা করেন। তখন আহোম রাজ্যের সীমানা ছিল উত্তরে বুঢ়িদিহিং নদী ও দক্ষিণে দিখৌ নদী ও পূর্বে পাটকাই পর্বত। তিনি স্থানীয় বরাহী ও মরান মানুষের সঙ্গে বন্ধুত্ব স্থাপন করে চরাইদেউ নামক স্থানে রাজধানী স্থাপন করেন এবং বরগোহাই ও বুঢ়াগোহাই পদবীর সৃষ্টি করে তাঁদের রাজকার্যে নিয়োগ করেন। আহোমেরা তাঁদের ধান চাষের পদ্ধতি অন্যান্য লোকেদের শেখান। ধীরে ধীরে অন্যান্য জাতির লোকেরা আহোম জীবনযাত্রা গ্রহণ করেন ও একসময়ে তাঁরা আহোম জাতিতে বিলীন হয়ে যান। ফলস্বরূপ বরাহী জাতি প্রায় বিলুপ্ত হয়ে যায় ও বহুসংখ্যক নগা ও মরান জাতি আহোমে পরিণত হয়; ফলে আহোমদের সংখ্যা বৃদ্ধি পায়। বিশেষ করে ষোড়শ শতাব্দীতে আহোম স্বর্গদেউ চুহুংমুং চুতীয়া ও কছাড়ী রাজ্য জয় করে রাজ্য বিস্তারের সময় আহোমকরণ প্রক্রিয়ায় মনোযোগ দেন। আহোমকরণ প্রক্রিয়া এতই দ্রুত ছিল যে একসময়ে প্রকৃত আহোম জাতির লোকেরা নিজ রাজ্যে সংখ্যালঘু হয়ে যায়। ফলে রাজ্যটির রূপ পরিবর্তন হয়ে বহুজাতিক হয়ে উঠে। চতুর্দশ শতকে বামুনী রাজকুমারের শাসালে আহোম রাজ্যে হিন্দুদের প্রভাব গুরুত্বপূর্ণ ভূমিকা পালন করে। আহোম রাজ্যে টাই ভাষার সঙ্গে অসমীয়া ভাষার ব্যবহার আরম্ভ হয়। পরবর্তী সময়ে দুইটি উচ্চ পদের মন্ত্রীর সাথে নতুন করে বরপাত্রগোহাই নামক নতুন পদের সৃষ্টি করা হয়। চুতীয়া রাজ্য ও কছাড়ী রাজ্য জয় করার পর অঞ্চলসমূহ পর্যবেক্ষণ করার জন্য শদিয়াকোয়া গোহাই ও মরঙ্গীখোয়া গোহাই নামক বিশেষ পদের সৃষ্টি করা হয়। ফৈদ পদ্ধতিতে আধারিত পাইক প্রথায় সাধারণ জনগণকে সৈন্য রূপে প্রশিক্ষণ দেওয়া হয়। বঙ্গের মোগল ও আফগানী আক্রমণকারীদের আহোমেরা সফলভাবে প্রতিহত করেছিল। আহোম সেনাপতি টংখাম বরগোহাই আক্রমণকারীদের তাড়িয়ে করতোয়া নদী পার করে আসেন। ফলস্বরূপ আহোমেরা নিজেদের কামরূপ রাজ্যের যোগ্য উত্তরাধিকারী রুপে গণ্য করেন। প্রতাপ সিংহের শাসনকালে আহোম রাজ্য পূর্ণতা লাভ করে। তিনি বরফুকন ও বরবরুয়ার পদ সৃষ্টি করেন। তারপর থেকে রাজ্য পতনের আগে পর্ষন্ত কোন গুরুত্বপূর্ণ পরিবর্তন করা হয়নি। সপ্তদশ শতাব্দীতে মোগলেরা আহোম রাজ্য অনেকবার আক্রমণ করে। ১৬৬২ সালে মীর জুমলার নেতৃত্বে মোগলরা আহোমের রাজধানী গড়গাও দখল করে। কিছুদিন পর শরাইঘাট যুদ্ধে লাচিত বরফুকন মোগল বাহিনীকে পরাস্ত করে গড়গাও আহোমের অধীনে করে ও মানস নদী পর্যন্ত নিজেদের রাজ্যসীমা বিস্তার করে। শাসন নিয়ে মতভেদ হওয়ার জন্য গদাধর সিংহ রাজ্যে তুংখুঙীয়া ফৈদ রাজার শাসন আরম্ভ করেন। তুংখুঙীয়া রাজার শাসনকালে শান্তি, কলা ও অভিযান্ত্রিক ক্ষেত্রে আহোম রাজ্য সফলতা লাভ করে। শাসনের পরবর্তী সময়ে মতভেদের সৃষ্টি হয় ও মোয়ামরীয়া বিদ্রোহের সৃষ্টি হয়। বিদ্রোহকারীরা রাজধানী রংপুর অধিকার দখল করে কিন্তু অবশেষে ক্যাপ্টেন ইয়েলসের নেতৃত্বে বৃটিশরা তাঁদের সেই অঞ্চল থেকে বঞ্চিত করে। রাজ্যের শক্তি ধীরে ধীরে দুর্বল হতে থাকে ও মানের আক্রমণে আহোম রাজ্যের পতন হয়। অবশেষে ইয়ান্ডাবু সন্ধিমতে অসম বৃটিশ শাসনের অধীনে আসে।
সঠিক অনুচ্ছেদ শিরোনাম কোনটি?
titleA. পাইক প্রথা
titleB. আহোম অর্থনৈতিক ব্যবস্থা
titleC. ইতিহাস
titleD. যুদ্ধের সামগ্রী
উত্তর: titleC
নিজের আঁকা ছবি সম্পর্কে রবীন্দ্রনাথ বিবিন্ন সময়ে নানা মন্তব্য করেছেন। ‘ঐগুলি কেবল রেখাই নয়, ঐগুলি তার থেকেও কিছু বেশি, আমার চিত্রাঙ্কিত স্বপ্ন এক কাব্যিক কল্পনার দর্শন। আমার চিত্র রেখার ছন্দে আবদ্ধ কবিতা।’ আরো বলেছেন, আমি বিশ্ব সংসারকে কল্পনা করতে পারি রেখার জগৎ সংসার হিসেবে যেগুলো তাদেরকে মূর্ত প্রবাহের অন্তহীন শৃঙ্খলে পর্বতশ্রেণী ও মেঘমালা, বৃক্ষরাজি, ঝর্ণাধারা, অগ্নিগর্ভ জ্যোতিষ্কমণ্ডল, নিরন্তর জীবনস্রোত; নিশ্চুপ মহাকাল নিরবধি মহাশূন্য পেরিয়ে ভঙ্গিমারাজির মহাসংগীত মিলিত হয়ে যায় রেখাপুঞ্জের আর্তনাদে; যেন তারা আকস্মিক ইচ্ছাপূরণের আকাঙ্ক্ষায় সংগীহীনা বেদেনীর লক্ষ্যহীন ঘুরে বেড়ানো।’

সঠিক অনুচ্ছেদ শিরোনাম কোনটি?
titleA. আন্তর্জাতিক স্বীকৃতি
titleB. ইতিহাস
titleC. বিশ্লেষণ
titleD. ছবির বিষয়-আশয়
উত্তর: titleC
এই বাছাইপর্ব হতে উত্তীর্ণ হওয়ার নিয়মাবলী নিম্নরূপ:

ওএফসি এই বাছাইপর্ব সম্পর্কিত বেশ কয়েকটি প্রস্তাব পেয়েছিল, যা তারা বিবেচনাও করেছিল। ২০১৪ সালের অক্টোবরে সর্বশেষ গৃহীত প্রস্তাবটি ছিল দ্বিতীয় পর্বে ৮টি দলকে ৪টি করে দুটি গ্রুপে বিভক্ত করা হবে, যেখানে তারা রাউন্ড-রবিন প্রতিযোগিতার মাধ্যমে হোম-এন্ড-অ্যাওয়ে ম্যাচ খেলায় অংশগ্রহণ করবে। এখান থেকে শীর্ষ ২টি ২০১৬ সালের ওএফসি নেশন্স কাপের ফাইনালে লড়াই করবে এবং একই সাথে উক্ত খেলার ফাইনালে বিজয়ী দল ২০১৭ ফিফা কনফেডারেশন কাপ এবং আন্তঃ-কনফেডারেশন প্লে-অফে খেলার যোগ্যতা অর্জন করবে। যাহোক, পরবর্তীতে ২০১৫ সালে এপ্রিলে ওএফসি তাদের সিদ্ধান্ত পরিবর্তন করে, এবং ঘোষণা করে যে ২০১৬ সালের ওএফসি নেশন্স কাপ ২০১২ সালের মতোই অনুষ্ঠিত হবে।

সঠিক অনুচ্ছেদ শিরোনাম কোনটি?
titleA. পদ্ধতি
titleB. সময়তালিকা
titleC. নকআউট পর্ব
titleD. প্রথম পর্ব
উত্তর: titleA
উনবিংশ শতাব্দির প্রথমভাগ পর্যন্ত দক্ষিণ ককেসাস এবং দক্ষিণ দাগেস্তান পারস্য সাম্রাজ্যের অন্তর্ভুক্ত ছিল। ১৮১৩ হতে ১৮২৮ সালের মধ্যে যথাক্রমে গুলিস্তান চুক্তি এবং তুর্কমেনচাই চুক্তির মাধ্যমে ইরান দক্ষিণ ককেশাস এবং দাগেস্তান রুশ সাম্রাজ্যের কাছে হস্তান্তর করতে বাধ্য হয়। এই অর্জনের পরবর্তী বছরগুলোতে রাশিয়ানরা অটোমান সাম্রাজ্যের সাথে বেশ কিছু যুদ্ধ করে এবং পশ্চিম জর্জিয়া সহ অবশিষ্ট দক্ষিণ ককেসাস দখল করে নেয়।

উনবিংশ শতাব্দীর দ্বিতীয়ভাগে রুশ সাম্রাজ্য উত্তর ককেসাস অঞ্চলও দখল করে। ককেসীয় যুদ্ধের সময় রাশিয়ানরা স্থানীয় সির্কাসিয়ানদের উপরে জাতিগত নিধন অভিযান চালায় এবংন অধিকাংশ সির্কাসিয়ানকে তাদেরকে তাদের জন্মভূমি থেকে বিতাড়িত করে অটোমান সাম্রাজ্যে চলে যেতে বাধ্য করে।

১৯৪০ এর দশকে প্রায় ৪৮০,০০০ চেচেন ও ইঙ্গুস, ১২০,০০০ কারাচাই-বাল্কার ও মেস্খেতিয় তুর্কি, হাজার হাজার কাল্মিক এবং ২০০,০০০ নাকচিভান কুর্দি ও ককেসীয় জার্মানদেরকে মধ্য এশিয়া ও সাইবেরিয়ায় নির্বাসিত করা হয়। এর ফলে তাদের প্রায় এক চতুর্থাংশ মানুষ মৃত্যুবরণ করে।

সমগ্র দক্ষিণ ককেসাস অঞ্চল দুইবার রাজনৈতিকভাবে একত্রীত হয়েছে। প্রথমবার রুশ গৃহযুদ্ধের সময় ৯ এপ্রিল ১৯১৮ হতে ২৬ মে ১৯১৮ পর্যন্ত ট্রান্সককেশীয় গণতান্ত্রিক যুক্তরাষ্ট্রীয় প্রজাতন্ত্র হিসেবে। দ্বিতীয়বার, ১২ মার্চ ১৯২২ হতে ৫ ডিসেম্বর ১৯৩৬ সাল পর্যন্ত সোভিয়েত শাসনাধীন ট্রান্সককেশিয়ান এসএফএসআর হিসেবে। ১৯৯১ সালে সোভিয়েত ইউনিয়নের পতনের পরে জর্জিয়া, আজারবাইজান এবং আর্মেনিয়া স্বাধীন রাষ্ট্র গঠন করে।

সোভিয়েত ইউনিয়নের পতনের পর হতে এই অঞ্চলে বিভিন্ন আঞ্চলিক সমস্যার সৃষ্টি হয়। যার মধ্যে নাগোরনো-কারাবাখ যুদ্ধ (১৯৮৮-১৯৯৪), পূর্ব প্রিগোরোডনি সংঘর্ষ (১৯৮৯-১৯৯১), আবখাজিয়ার যুদ্ধ (১৯৯২-৯৩), প্রথম চেচেন যুদ্ধ (১৯৯৪-১৯৯৬), দ্বিতীয় চেচেন যুদ্ধ (১৯৯৯-২০০৯) এবং দক্ষিণ ওশেতিয়ার যুদ্ধ (২০০৮) ইত্যাদি অন্যতম।

সঠিক অনুচ্ছেদ শিরোনাম কোনটি?
titleA. আধুনিক কাল
titleB. ইতিহাস
titleC. রাজনৈতিক ভূগোল
titleD. খেলাধুলা
উত্তর: titleA
কাছাড় জেলাতে উত্তর পূর্ব ভারতের কিছু বিখ্যাত শিক্ষা প্রতিষ্ঠান রয়েছে৷ জেলাসদর শিলচর শহর আসামে শিক্ষার অন্যতম প্রাণকেন্দ্র৷ শিলচর থেকে ১৮ কিলোমিটার দূরে দরগাকোণাতে আসাম বিশ্ববিদ্যালয় রয়েছে, যা একটি কেন্দ্রীয় বিশ্ববিদ্যালয়৷ শিলচর শহরে একটি রাষ্ট্রীয় প্রযুক্তিবিদ্যা প্রতিষ্ঠান রয়েছে৷ দক্ষিণ আসামের একমাত্র চিকিৎসা মহাবিদ্যালয়টি শিলচর শহরে অবস্থিত৷

সঠিক অনুচ্ছেদ শিরোনাম কোনটি?
titleA. স্বাধীনতা আন্দোলন
titleB. শিক্ষা
titleC. ইতিহাস
titleD. বিদ্যালয়
উত্তর: titleB
পূর্বে উপনিবেশবাদীরা সুরেন্দ্রনগরকে হিল স্টেশন হিসাবে ব্যবহার করতেন, কারণ এখানে শুষ্ক পরিবেশ শারীরিক ও মানসিক অসুস্থতার জন্য উপকারী ছিল। সুরেন্দ্রনগরের শুষ্ক বায়ু এখনও গুজরাটের সেরা স্থান বলে মনে করা হয় যা যক্ষ্মা রোগীদের রোগ নিরাময়ে সাহায্য করে।

এই জেলার রাজধানী সুরেন্দ্রনগর যা পৌরসভার অন্তর্গত এবং ভোগাভো নদী দ্বারা বিভক্ত শহরের উভয় প্রান্তে দুটি বাঁধ দুর্বল রয়েছে। গুজরাটের সুরেন্দ্রনগর শহর থেকে অনেকগুলি পত্রিকা প্রকাশিত হয়।

সঠিক অনুচ্ছেদ শিরোনাম কোনটি?
titleA. প্রাকৃতিক সম্পদ
titleB. অর্থনীতি
titleC. সংস্কৃতি
titleD. ব্যবসা
উত্তর: titleB
টেকনাফ উপজেলার মধ্যাংশে টেকনাফ সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে সাবরাং ইউনিয়ন; পশ্চিমে বঙ্গোপসাগর ও বাহারছড়া ইউনিয়ন; উত্তরে হোয়াইক্যং ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, টেকনাফ পৌরসভা, নাফ নদী ও মায়ানমারের রাখাইন প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. হাট-বাজার
titleC. যোগাযোগ ব্যবস্থা
titleD. আয়তন
উত্তর: titleA
প্রমাণ পাওয়া যায় ১৯৩০ এর দশকের মাঝামাঝি মধ্যপ্রাচ্য মার্কিন যুক্তরাষ্ট্রের ডাস্ট বোল জেট স্ট্রিমটি আংশিকভাবে ব্যাপক খরার জন্য দায়ী। সাধারণত, জেট স্ট্রিম মেক্সিকো উপসাগরে পূর্ব দিকে প্রবাহিত হয় এবং উত্তরে দিকে বিস্তৃত হয়ে আর্দ্রতা বজায় রাখে এবং বৃষ্টিপাতকে গ্রেট প্লেইনগুলিতে পরিণত করে। ডাস্ট বোলের সময়, জেট স্ট্রীম দুর্বল হয়ে পড়ে এবং স্বাভাবিকের চেয়ে দক্ষিণে ভ্রমণের জন্য পরিবর্তিত হয়। এটি গ্রেট প্লেইন এবং মধ্যপশ্চিমের অন্যান্য অঞ্চলে বৃষ্টিপাতের ক্ষয়ক্ষতির কারণে অসাধারণ দুর্ভিক্ষের পরিস্থিতি সৃষ্টি করেছিল।

সঠিক অনুচ্ছেদ শিরোনাম কোনটি?
titleA. জলবায়ু চক্রের কারণে পরিবর্তন
titleB. লা নিনা
titleC. ডাস্ট বোল
titleD. ব্যবহারসমূহ
উত্তর: titleC
নায়েক তার বক্তব্যে স্ত্রীকে হালকাভাবে প্রহার করার প্রতি সমর্থন জানিয়েছেন। তার বক্তব্য হল, "একটি পরিবার সামলানোর অধিকাংশ ক্ষেত্রে, পুরুষই নেতৃস্থানীয় হবে। তাই, তার (নিজ স্ত্রীকে প্রহার করার) অধিকারটি আছে কিন্তু তার উচিৎ তার স্ত্রীকে হালকাভাবে প্রহার করা। নায়েক আরও বলেছেন যে, মুসলিমদের নিজ দাসীদের সঙ্গে সহবাস করার অধিকার রয়েছে, যেখানে তিনি "যুদ্ধবন্দী" হিসেবে দাসীদেরকে উল্লেখ করেন।

সঠিক অনুচ্ছেদ শিরোনাম কোনটি?
titleA. সমকামীতা ইসলাম ধর্ম ত্যাগকারী এবং নারী বিরোধী অবস্থান
titleB. নারী অধিকার বিতর্ক
titleC. অভ্যর্থনা, পুরস্কার, উপাধি এবং সম্মাননা
titleD. সঙ্গীত
উত্তর: titleB
সমকালীন শিল্পকলা উপলব্ধি করার ক্ষেত্রে বিভিন্ন পর্যায়ের মানুষ সেসকল সমস্যার সম্মুখীন হন তার মধ্যে অন্যতম হলো এর বৈচিত্র; যেমন, উপাদান, গঠন, বিষয়-ভিত্তি এবং এমনকি সময়কালের বৈচিত্র। অন্যান্য শিল্পকলা আন্দোলন ও শিল্পকালের মধ্যে খুঁজে পাওয়া বিশেষ বৈশিষ্ট, যেমন "একটি অভিন্ন সংগঠন নীতি ও ভাবতত্ত্বের অতিশয় অভাব"-এর দরুন সমকালীন শিল্পকলা স্বতন্ত্র বৈশিষ্টমন্ডিত। বিস্তারিতভাবে  বলতে গেলে, আধুনিকতাবাদী নীতির দিকে তাকালে আমরা আধুনিকতা-কেই দেখতে পাই; যেখানে আমদের দর্শনের কেন্দ্রবিন্দুতে স্ব-উল্লেখিত, স্বতন্ত্র উপাদান অনুসন্ধানকারী উপাদান (যেমন; রেখা, আকৃতি, রং ও গঠনের অনুসন্ধান) রয়েছে। অনুরূপভাবে, চিরন্তন বাস্তবতার বিরুদ্ধে প্রচেষ্টা অব্যাহত রেখে প্রতীতিবাদ আলো এবং রং এর মধ্য দিয়ে কোনো বিশেষ কাল সমন্ধে আমাদের অর্জিত চেতনা তত্ত্বাবধান করে থাকে। অন্য দিকে সমকালীন শিল্পকলার কোনো একক লক্ষ্য বা দৃষ্টিকোণ নেই। পরিবর্তে এর দৃষ্টিকোণ অস্পষ্ট, সম্ভবত তা বর্তমান বিশ্বেরই প্রতিচ্ছবি। অতএব এটি দ্বন্দ্বপূর্ণ, বিভ্রান্তিকর এবং আমিমাংসিত উপসংহারপূর্ণ হতে পারে। যাইহোক, সমকালীন শিল্পকর্ম সমূহে বেশকিছু সাধারণ মূলভাব বা প্রতিপাদ্য লক্ষ্য করা গেছে। তবে সেগুলো পূর্ণাঙ্গ নয়, যেমন উল্লেখযোগ্য কিছু মূলভাব বা প্রতিপাদ্য বিষয় হলো, পরিচয় প্রসঙ্গে রাজনীতি, দেহ, বিশ্বায়ন ও অভিবাসন, প্রযুক্তি, সমসাময়িক সমাজ ও সংস্কৃতি, সময় ও অর্থ এবং প্রাতিষ্ঠান ও রাজনীতির সমালোচনা। শিল্পকলায় সমসাময়িক তত্ত্বের উন্নয়নে উত্তর-আধুনিকতা, নারীবাদ, মার্ক্সবাদ গুরুত্বপূর্ণ ভূমিকা পালন করেছে।

সঠিক অনুচ্ছেদ শিরোনাম কোনটি?
titleA. উদ্বেগের বিষয়
titleB. প্রসার
titleC. প্রতিষ্ঠান সমূহ
titleD. মূলভাব
উত্তর: titleD
ইতিপূর্বে প্রাক্তন রাষ্ট্রপতি ইয়ুধনোর সময় পররাষ্ট্র নীতি ছিল, "হাজার বন্ধু এবং শূণ্য শত্রু"।

জোকো উইদোদো তিন দফা নীতি প্রণয়ন করেন যার মধ্যে রয়েছে ইন্দোনেশিয়ার সার্বভৌমত্ব রক্ষা, ইন্দোনেশিয়ার নাগরিকদের সুরক্ষা বৃদ্ধি ও অর্থনৈতিক কূটনীতি বৃদ্ধি।

জোকো উইদোদোর মতানুযায়ী ইন্দোনেশিয়ার সার্বভৌমত্বকে উপহাস করে প্রতিদিন ৫,০০০ এর বেশি জাহাজ এর জলপথ ব্যবহার করছে যার কারণে বার্ষিক ২০ বিলিয়ন মার্কিন ডলারের ক্ষতি হয় এবং জাকার্তা এই অবস্থা মেনে নিতে পারে না।

"প্রতিদিন প্রায় ৫,৪০০ বিদেশি মাছ ধরার জাহাজ আমাদের সমুদ্রে আসে," তিনি বলেন। "তাদের প্রায় ৯০% বেআইনিভাবে কাজ করে"।."

এছাড়াও তিনি বিদেশে মাদক পাচারের দায়ে মৃত্যুদন্ডপ্রাপ্তদের ফিরিয়ে আনার প্রচেষ্টা বৃদ্ধি করেছেন।

সঠিক অনুচ্ছেদ শিরোনাম কোনটি?
titleA. বন্যা নিয়ন্ত্রণ
titleB. বৈদেশিক নীতি
titleC. রাষ্ট্রপতি পদপ্রার্থী
titleD. রাজনৈতিক জীবন
উত্তর: titleB
১৯৬৫ সালের ৩১ জুলাই ইংল্যান্ডের গ্লুসেস্টারশায়ারের ইয়েটে শহরে জন্মগ্রহণ করেন জে.কে. রাউলিং। তার বাবার নাম পিটার এবং মায়ের নাম অ্যানি। তার বাবা ছিলেন ইঞ্জিনিয়ার এবং মা ছিলেন গবেষণাগারের টেকনিশিয়ান। রাউলিং এর পুরো নাম জোয়ান ক্যাথলিন রাউলিং। রাউলিং এর ছোট আরও এক বোন রয়েছে। ছোটবেলাটা কাটে গ্রাম্য পরিবেশে।

সঠিক অনুচ্ছেদ শিরোনাম কোনটি?
titleA. হ্যারি পটার সিরিজ
titleB. প্রকাশকদের দ্বারে দ্বারে ঘোরা
titleC. জন্ম ও পরিবার
titleD. লেখালেখির হাতেখড়ি
উত্তর: titleC
আশরাফ সিদ্দিকী তার নানাবাড়ির পাঠশালায় শিক্ষাজীবন শুরু করেন। দ্বিতীয় থেকে সপ্তম শ্রেণি পর্যন্ত পড়েন তার বাবার প্রতিষ্ঠিত রতনগঞ্জ মাইনর স্কুলে। ষষ্ঠ শ্রেণিতে পড়াকালীন প্রথম কবিতা লিখেন, কবিতার নাম "নববর্ষা"। সপ্তম শ্রেণিতে ভর্তি হন ময়মনসিংহ জেলা স্কুলে। মামা আবদুল হামিদ চৌধুরীর বাসায় থেকে পড়াশুনা করতেন আর পাশাপাশি কবিতা লিখতেন। সপ্তম শ্রেণিতে থাকাকালীন তার কবিতা স্বগত ও পূর্বাশা সাহিত্য পত্রিকায় প্রকাশিত হয়। এ সময় তিনি কিছু আঞ্চলিক বাংলা ধাঁধা সংগ্রহ করে রবীন্দ্রনাথ ঠাকুরকে পাঠান। রবীন্দ্রনাথ তার প্রশংসা করেন। এর কিছু দিন পর তিনি শান্তিনিকেতনে পড়ার জন্য ভারতে চলে যান। ১৯৪৭ সালে শান্তিনিকেতনে বাংলায় অনার্স পড়াকালীন দেশবিভাগ হলে তিনি দেশে ফিরে আসেন। তিনি ১৯৪৮ সালে ঢাকা বিশ্ববিদ্যালয় অধীনস্থ টাঙ্গাইলের করটিয়া সরকারি সা’দত কলেজ থেকে অনার্স সম্পন্ন করেন। অনার্স কোর্সে বাংলা সাহিত্যে তিনি সম্মিলিত মেধা তালিকায় প্রথম হন। তিনি ১৯৫০ সালে ঢাকা বিশ্ববিদ্যালয় থেকে এমএ ডিগ্রি লাভ করেন। ১৯৫৮ সালে দ্বিতীয়বার এমএ করেন যুক্তরাষ্ট্রের ইন্ডিয়ানা বিশ্ববিদ্যালয় থেকে এবং একই বিশ্ববিদ্যালয় থেকে ১৯৬৬ সালে লোকসাহিত্যে পিএইচডি করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. শিক্ষা জীবন
titleC. জন্ম
titleD. পারিবারিক জীবন
উত্তর: titleB